title: Decizia (PESC) 2016/1745 a Consiliului din 29 septembrie 2016 de modificare a Deciziei (PESC) 2015/1763 privind măsuri restrictive având în vedere situația din Burundi

text:
               30.9.2016

               RO

               Jurnalul Oficial al Uniunii Europene

               L 264/29

         DECIZIA (PESC) 2016/1745 A CONSILIULUI
   din 29 septembrie 2016
   de modificare a Deciziei (PESC) 2015/1763 privind măsuri restrictive având în vedere situația din Burundi
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 1 octombrie 2015, Consiliul a adoptat Decizia (PESC) 2015/1763 (1) privind măsuri restrictive având în vedere situația din Burundi.

               (2)

               Pe baza unei reexaminări a Deciziei (PESC) 2015/1763, măsurile restrictive ar trebui reînnoite până la 31 octombrie 2017.

               (3)

               Prin urmare, Decizia (PESC) 2015/1763 ar trebui modificată în consecință,

         ADOPTĂ PREZENTA DECIZIE:
   Articolul 1
   Paragraful al doilea de la articolul 6 din Decizia (PESC) 2015/1763 se înlocuiește cu următorul text:

      „Prezenta decizie se aplică până la 31 octombrie 2017.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 29 septembrie 2016.

            Pentru Consiliu

            Președintele

         P. ŽIGA

      (1)  Decizia (PESC) 2015/1763 a Consiliului din 1 octombrie 2015 privind măsuri restrictive având în vedere situația din Burundi (JO L 257, 2.10.2015, p. 37).


|

32011D0820(03)

Decizia Comisiei din 19 august 2011 de instituire a Comitetului pentru Spațiul european de cercetare și inovare

Jurnalul Oficial C 243 , 20/08/2011 p. 0012 - 0015

		Decizia Comisieidin 19 august 2011de instituire a Comitetului pentru Spațiul european de cercetare și inovare(2011/0000/)COMISIA EUROPEANĂ,având în vedere Tratatul privind funcționarea Uniunii Europene,având în vedere Tratatul de instituire a Comunității Europene a Energiei Atomice,întrucât:(1) Pentru a oferi consultanță Comisiei cu privire la realizarea Spațiului european de cercetare, ținând seama de obiectivele stabilite în Cartea verde a Comisiei "Spațiul european de cercetare: perspective noi" [1], prin Decizia 2008/111/CE, Euratom a Comisiei [2] a fost instituit Comitetul pentru Spațiul european de cercetare (ERAB).(2) Decizia 2008/111/CE, Euratom expiră la 29 februarie 2012.(3) Ca urmare a Comunicării Comisiei "Europa 2020: o strategie pentru o creștere inteligentă, durabilă și favorabilă incluziunii" [3], la data de 17 iunie 2010 Consiliul și-a dat acordul politic pentru o nouă strategie.(4) Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: "Inițiativa emblematică Europa 2020 "O Uniune a inovării"" [4], adoptată de Comisia Europeană la 6 octombrie 2010, reunește politicile de cercetare și inovare într-un cadru unic, constituind o componentă critică a strategiei globale "Europa 2020" și aducându-și contribuția la fiecare dintre cei trei piloni pe care se sprijină strategia, și anume o creștere inteligentă, durabilă și favorabilă incluziunii.(5) În Comunicarea Comisiei privind inițiativa emblematică "O Uniune a inovării", Comisia a anunțat extinderea sferei de activitate a ERAB, așa cum fusese stabilită în Decizia sa 2008/111/CE, Euratom, pentru a evalua în mod permanent Uniunea inovării, pentru a reflecta asupra noilor tendințe și pentru a oferi recomandări cu privire la priorități și acțiuni.(6) Misiunea Comitetului pentru Spațiul european de cercetare și inovare (denumit în continuare "comitetul") este de a sprijini eforturile Comisiei de a realiza obiectivele menționate în Decizia nr. 1982/2006/CE a Parlamentului European și a Consiliului din 18 decembrie 2006 privind Al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007–2013) [5], în Decizia 2006/970/Euratom a Consiliului din 18 decembrie 2006 privind al șaptelea program-cadru al Comunității Europene a Energiei Atomice (Euratom) pentru activitățile de cercetare și de formare în domeniul nuclear (2007-2011) [6], precum și în următoarele programe-cadru ale Uniunii Europene și ale Euratom.(7) Președintele și membrii comitetului trebuie să fie propuși Comisiei de către un Comitet de identificare independent, la nivel înalt, compus din reprezentanți ai mediului de afaceri și ai mediului academic.(8) Pentru a întări capacitatea comitetului și a asigura continuitatea acestuia, serviciile Comisiei pot numi membri onorifici ai comitetului, pe baza meritelor și a serviciilor aduse de membrii care și-au încheiat mandatul.(9) Trebuie să se prevadă norme privind divulgarea informațiilor de către membrii comitetului, fără a aduce atingere dispozițiilor în materie de securitate anexate la regulamentul de procedură al Comisiei, prin Decizia 2001/844/CE, CECO, Euratom [7].(10) Datele cu caracter personal referitoare la membrii comitetului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date [8].(11) Este oportun să se stabilească o perioadă de aplicare a prezentei decizii. Comisia va lua în considerare, la momentul potrivit, oportunitatea unei prelungiri,ADOPTĂ PREZENTA DECIZIE:Articolul 1Comitetul pentru Spațiul european de cercetare și inovareSe înființează Comitetul pentru Spațiul european de cercetare și inovare, denumit în continuare "comitetul", cu efect de la 1 martie 2012.Articolul 2Sarcini(1) Sarcinile comitetului sunt următoarele:(a) consiliază Comisia Europeană pe teme legate de Spațiul european de cercetare, formulează recomandări cu privire la priorități și acțiuni și în special privind modalitățile de creștere a impactului asupra inovării, și evaluează în mod permanent partea relevantă a inițiativelor emblematice "O Uniune a inovării";(b) emite avize privind dezvoltarea și crearea Spațiului european de cercetare și a Uniunii inovării, la cererea Comisiei sau din proprie inițiativă;(c) prezintă Comisiei un raport anual privind dezvoltarea Spațiului european de cercetare și a Uniunii inovării;(d) reflectează asupra noilor tendințe manifestate în Spațiul european de cercetare și Uniunea inovării.(2) Comitetul trebuie să fie informat periodic cu privire la evoluțiile și acțiunile în domeniu.(3) Avizele comitetului se emit în termenul stabilit de Comisie.Articolul 3Consultare(1) Comisia poate consulta comitetul cu privire la orice chestiune referitoare la crearea Spațiului european de cercetare și a Uniunii inovării.(2) Președintele comitetului poate recomanda Comisiei să consulte comitetul cu privire la un aspect specific.Articolul 4Componență – Numire(1) Comitetul este format din 11 membri.(2) Președintele și membrii comitetului sunt numiți de către Comisie. Ansamblul de criterii care urmează a fi aplicate pe parcursul procedurii de selectare și numire a membrilor comitetului este următorul:- înaltă reputație în activitatea de cercetare și/sau inovare, inclusiv cunoștințe în domeniul inovării netehnologice;- experiență în conceperea, gestionarea și punerea în aplicare a politicii de cercetare și/sau de inovare;- experiență în activități de consultanță la nivel european sau internațional;- echilibru între disciplinele de cercetare și cele tehnologice, prin numirea de persoane cu experiență universitară-industrială specifică;- echilibru geografic, ținând seama de statele asociate la programele-cadru;- un echilibru corespunzător între sexe.(3) Candidații considerați apți, dar care nu sunt numiți, pot fi înscriși pe o listă de rezervă pe care Comisia o poate folosi pentru numirea de supleanți.(4) Membrii sunt numiți cu titlu personal și fac recomandări Comisiei în mod independent de orice influență exterioară.(5) Membrii informează la timp Comisia cu privire la orice conflict de interese care le-ar putea submina obiectivitatea.(6) Membrii sunt numiți pentru un mandat de patru ani și rămân în funcție până la expirarea mandatului lor sau până la înlocuirea lor în conformitate cu alineatul (7).(7) Membrii pot fi înlocuiți pentru durata rămasă a mandatului în următoarele cazuri:(a) dacă demisionează;(b) dacă nu mai pot contribui în mod eficace la lucrările comitetului;(c) dacă nu mai respectă articolul 339 din TFUE privind divulgarea informațiilor;(d) dacă, în mod contrar alineatului (4), nu sunt independenți de orice influență exterioară;(e) dacă, în mod contrar alineatului (5), nu au informat Comisia în timp util cu privire la un conflict de interese.(8) Numele membrilor comitetului se publică în Registrul grupurilor de experți și al altor entități similare al Comisiei (denumit în continuare "registrul") și pe site-ul Direcției Generale Cercetare și Inovare. Numele membrilor sunt colectate, prelucrate și publicate în conformitate cu Regulamentul (CE) nr. 45/2001.Articolul 5Membrii onorificiServiciile Comisiei pot numi membrii care și-au încheiat mandatul ca membri onorifici ai comitetului, fără drept de vot. Statutul membrilor onorifici este echivalent cu cel al observatorilor. Astfel de numiri se realizează pe baza meritelor și a serviciilor aduse. Membrii onorifici sunt numiți pentru un mandat de patru ani.Articolul 6Funcționarea(1) Comitetul, hotărând cu majoritate simplă, alege dintre membrii săi doi vicepreședinți care, împreună cu președintele desemnat, formează biroul comitetului.(2) Biroul organizează activitatea comitetului, în cooperare cu Comisia.(3) Cu acordul Comisiei, comitetul poate institui subgrupuri pentru a examina aspecte specifice pe baza unui mandat definit de comitet. Aceste subgrupuri se dizolvă odată cu îndeplinirea mandatului lor.(4) Comisia poate invita experți sau observatori cu competențe specifice referitor la un anumit subiect înscris pe ordinea de zi să participe la lucrările comitetului sau la deliberările sau lucrările unui subgrup în cazul în care, în opinia Comisiei, acest lucru este necesar sau util.(5) Membrii comitetului, precum și experții și observatorii invitați, trebuie să respecte obligațiile referitoare la secretul profesional prevăzute în tratate și în dispozițiile de punere în aplicare ale acestora, precum și normele în materie de securitate ale Comisiei privind protecția informațiilor clasificate ale UE, prevăzute în anexa la Decizia 2001/844/CE, CECO, Euratom [9]. Dacă aceste obligații nu sunt respectate, Comisia poate lua toate măsurile adecvate.(6) Comitetul și subgrupurile sale se reunesc, de obicei, la sediul Comisiei, în conformitate cu procedurile și programul stabilite de comitet. Comisia asigură secretariatul.(7) Comisia poate furniza informații și sprijin de specialitate necesar pentru lucrările comitetului, permițându-i acestuia să lucreze în condiții de autonomie și independență. Sprijinul de specialitate este acordat prin intermediul unor granturi sau contracte de achiziții publice prevăzute în programul de lucru corespunzător.(8) Reprezentanții Comisiei participă la întrunirile comitetului și ale subgrupurilor sale.(9) Comitetul își adoptă regulamentul de procedură pe baza unui proiect prezentat de Comisie.(10) Comisia publică informații relevante despre activitățile desfășurate de comitet, fie prin includerea acestora în registru, fie prin intermediul unui link de pe pagina web a registrului către un site special.Articolul 7Onorarii și cheltuieli aferente întrunirilor(1) Membrii comitetului sunt remunerați pentru sarcinile pe care le îndeplinesc prin intermediul unui onorariu de participare la întrunirile plenare ale comitetului, în funcție de responsabilitățile deținute și la un nivel comparabil cu dispozițiile din cadrul altor organisme similare și din statele membre. Cuantumul onorariilor și normele de punere în aplicare legate de acestea sunt stabilite în anexa la prezenta decizie.(2) Observatorii și membrii onorifici nu sunt remunerați pentru serviciile pe care le oferă.(3) În ceea ce privește întrunirile necesare pentru derularea lucrărilor comitetului, altele decât întrunirile plenare, inclusiv întrunirile prevăzute la articolul 6, Comisia rambursează cheltuielile de călătorie și, după caz, cheltuielile de ședere ale membrilor și experților invitați în cadrul activităților comitetului, în urma aprobării prealabile și în conformitate cu normele Comisiei privind rambursarea cheltuielilor pentru experții externi.Articolul 8Expirarea termenuluiPrezenta decizie expiră la 29 februarie 2016.Adoptată la Bruxelles, 19 august 2011.Pentru ComisieMáire Geoghegan-QuinnMembru al Comisiei[1] COM(2007) 161 final, 4.4.2007.[2] JO L 40, 14.2.2008, p. 7.[3] COM(2010) 2020 final, 3.3.2010.[4] COM(2010) 546 final, 6.10.2010.[5] JO L 412, 30.12.2006, p. 1.[6] JO L 400, 30.12.2006, p. 60, rectificat în JO L 54, 22.2.2007, p. 21.[7] JO L 317, 3.12.2001, p. 1.[8] JO L 8, 12.1.2001, p. 1.[9] Decizia Comisiei din 29 noiembrie 2001 de modificare a regulamentului său de procedură internă (JO L 317, 3.12.2001, p. 1).--------------------------------------------------


title: Decizia Consiliului din 26 ianuarie 1998 privind încheierea unui Acord privind standardele internaționale pentru vânătoarea cu capcane fără cruzime între Comunitatea Europeană, Canada și Federația Rusă, precum și a unui proces-verbal agreat între Canada și Comunitatea Europeană privind semnarea acordului în cauză

text:
Anunţ juridic important

|

31998D0142

Jurnalul Oficial L 042 , 14/02/1998 p. 0040 - 0041 ediţie specială în limba cehă capitol 11 volum 27 p. 248  - 249 ediţie specială în limba estonă capitol 11 volum 27 p. 248  - 249 ediţie specială în limba maghiară capitol 11 volum 27 p. 248  - 249 ediţie specială în limba lituaniană capitol 11 volum 27 p. 248  - 249 LV.ES capitol 11 volum 27 p. 248  - 249 MT.ES capitol 11 volum 27 p. 248  - 249 PL.ES capitol 11 volum 27 p. 248  - 249 SK.ES capitol 11 volum 27 p. 248  - 249 ediţie specială în limba slovenă capitol 11 volum 27 p. 248  - 249

		19980126Decizia Consiliuluidin 26 ianuarie 1998privind încheierea unui Acord privind standardele internaționale pentru vânătoarea cu capcane fără cruzime între Comunitatea Europeană, Canada și Federația Rusă, precum și a unui proces-verbal agreat între Canada și Comunitatea Europeană privind semnarea acordului în cauză(98/142/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 113 și 100a coroborate cu teza introductivă de la articolul 228 alineatul (2) și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],având în vedere Decizia Consiliului din iunie 1996 de adoptare a directivelor de negociere și de autorizare a Comisiei să negocieze cu Canada, Federația Rusă, Statele Unite ale Americii și cu orice altă țară terță interesată un acord privind standardele pentru vânătoarea cu capcane fără cruzime,întrucât Regulamentul (CEE) nr. 3254/91 din 4 noiembrie 1991 de interzicere a utilizării capcanei cu pedală în Comunitate și de introducere în Comunitate a blănurilor și a produselor prelucrate de la anumite specii de animale sălbatice originare din țări care le capturează folosind capcana cu pedală sau alte metode în dezacord cu normele internaționale de vânătoare cu capcane fără cruzime [3], în special articolul 3 alineatul (1) a doua liniuță, face referire la standardele pentru vânătoarea cu capcane fără cruzime convenite la nivel internațional, la care metodele de vânătoare utilizate de țările terțe care nu au interzis capcanele cu pedală ar trebui să se conformeze pentru a putea exporta blănuri și alte produse din anumite specii în Comunitate;întrucât, la 1 ianuarie 1996, nu era stabilit nici un standard internațional pentru vânătoarea cu capcane fără cruzime; întrucât această situație însemna că țările terțe nu dispuneau de nici o modalitate de a garanta că metodele folosite pe teritoriile lor pentru a captura speciile enumerate la anexa I la Regulamentul (CEE) nr. 3254/91 erau în conformitate cu standardele convenite la nivel internațional pentru vânătoarea cu capcane fără cruzime;având în vedere propunerea de regulament de modificare a Regulamentului (CEE) 3254/91, comunicată Consiliului la 12 ianuarie 1996;întrucât acordul anexat la prezenta decizie este în conformitate cu directivele de negociere menționate anterior; întrucât, prin urmare, se conformează conceptului de standarde pentru vânătoarea cu capcane fără cruzime convenite la nivel internațional, menționate la articolul 3 alineatul (1) a doua liniuță din Regulamentul (CEE) nr. 3254/91;întrucât acordul are ca obiective esențiale stabilirea unor norme tehnice armonizate care să permită atingerea unui nivel suficient de protecție a bunăstării animalelor capturate și care să se aplice atât producerii, cât și utilizării de capcane și să faciliteze comerțul între părți cu capcane, blănuri și produse confecționate din speciile incluse de prezentul acord;întrucât punerea în aplicare a acordului necesită instituirea unui calendar pentru testarea conformității capcanelor cu standardele definite de acord în vederea certificării și pentru înlocuirea capcanelor necertificate;întrucât, până la intrarea în vigoare a acordului între cele trei părți, este necesar ca acordul să fie pus în aplicare cât mai curând posibil între Canada și Comunitatea Europeană;întrucât ar trebui aprobate Acordul privind standardele internaționale pentru vânătoarea cu capcane fără cruzime între Comunitatea Europeană, Canada și Federația Rusă și procesul-verbal convenit între Canada și Comunitatea Europeană privind semnarea acordului,DECIDE:Articolul 1Se aprobă Acordul privind standardele internaționale pentru vânătoarea cu capcane fără cruzime între Comunitatea Europeană, Canada și Federația Rusă și procesul-verbal agreat între Canada și Comunitatea Europeană privind semnarea acordului.Textele acordului și procesului-verbal agreat sunt anexate la prezenta decizie și însoțite de declarațiile care trebuie depuse la semnarea acordului.Articolul 2Președintele Consiliului depune instrumentul de încheiere prevăzut la articolul 17 alineatul (2) din acord.Adoptată la Bruxelles, 26 ianuarie 1998.Pentru ConsiliuPreședinteleR. Cook[1] JO C 207, 8.7.1997, p. 14.[2] JO C 14, 19.1.1998.[3] JO L 308, 9.11.1991, p. 1.--------------------------------------------------


Anunţ juridic important

|

52007BP0135(01)

1. Decizia Parlamentului European din 24 aprilie 2007 privind descărcarea de gestiune pentru execuţia bugetului general al Uniunii Europene aferent exerciţiului financiar 2005, Secţiunea VII - Comitetul Regiunilor (C6-0470/2006 - 2006/2076(DEC))

Jurnalul Oficial 074 E , 20/03/2008 p. 0339 - 0340

		1.Decizia Parlamentului European din 24 aprilie 2007 privind descărcarea de gestiune pentru execuţia bugetului general al Uniunii Europene aferent exerciţiului financiar 2005, Secţiunea VII — Comitetul Regiunilor (C6-0470/2006 — 2006/2076(DEC))Parlamentul European,- având în vedere bugetul general al Uniunii Europene pentru exerciţiul financiar 2005 [1],- având în vedere conturile anuale finale ale Comunităţilor Europene pentru exerciţiul financiar 2005 — Volumul I (C6-0470/2006) [2],- având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate [3],- având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE [4],- având în vedere articolul 272 alineatul (10) şi articolele 274, 275 şi 276 din Tratatul CE,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [5], în special articolele 50, 86, 145, 146 şi 147,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar (A6-0106/2007),1. acordă Secretarului General al Comitetului Regiunilor descărcarea de gestiune pentru execuţia bugetului Comitetului Regiunilor aferent exerciţiului financiar 2005;2. îşi prezintă observaţiile în cadrul rezoluţiei de mai jos;3. încredinţează Preşedintelui sarcina de a transmite prezenta decizie împreună cu rezoluţia Parlamentului, ca parte integrantă a acesteia, Consiliului, Comisiei, Curţii de Justiţie, Curţii de Conturi, Comitetului Economic şi Social European, Comitetului Regiunilor, Ombudsmanului European şi Autorităţii Europene pentru Protecţia Datelor şi de a asigura publicarea acestora în Jurnalul Oficial al Uniunii Europene (seria L).[1] JO L 60, 8.3.2005.[2] JO C 264, 31.10.2006, p. 1.[3] JO C 263, 31.10.2006, p. 1.[4] JO C 263, 31.10.2006, p.10.[5] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).--------------------------------------------------


title: Decizia Consiliului din 21 octombrie 2010 privind poziția care urmează să fie adoptată de Uniunea Europeană în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, privind adoptarea dispozițiilor referitoare la coordonarea sistemelor de securitate socială

text:
               23.11.2010

               RO

               Jurnalul Oficial al Uniunii Europene

               L 306/8

         DECIZIA CONSILIULUI
   din 21 octombrie 2010
   privind poziția care urmează să fie adoptată de Uniunea Europeană în cadrul Consiliului de asociere instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, privind adoptarea dispozițiilor referitoare la coordonarea sistemelor de securitate socială
   (2010/698/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (2) litera (b), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu articolul 67 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte (1) („acordul”), Consiliul de asociere adoptă dispoziții pentru punerea în aplicare a principiilor referitoare la coordonarea sistemelor de securitate socială prevăzute la articolul 65 din acord, înainte de sfârșitul primului an următor intrării sale în vigoare.

               (2)

               În conformitate cu obiectivul 29 a doua liniuță din planul de acțiune UE-Tunisia, adoptat la 4 iulie 2005 de Consiliul de asociere, în cadrul politicii europene de vecinătate, se solicită Consiliului de asociere să adopte o decizie de punere în aplicare a articolului 65 din respectivul acord.

               (3)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu îi revine nicio obligație în temeiul acesteia și nu face obiectul aplicării sale.

               (4)

               În conformitate cu articolele 1 și 2 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, fără a aduce atingere articolului 4 din protocolul menționat, respectivele state membre nu participă la adoptarea prezentei decizii, nu le revine nicio obligație în temeiul acesteia și nu fac obiectul aplicării sale,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Consiliului de asociere instituit prin Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, privind punerea în aplicare a articolului 67 din acord se bazează pe proiectul de decizie a Consiliului de asociere, atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 21 octombrie 2010.

            Pentru Consiliu

            Președintele

         J. MILQUET

      (1)  JO L 97, 30.3.1998, p. 2.
    ---documentbreak---

               23.11.2010

               RO

               Jurnalul Oficial al Uniunii Europene

               L 306/9

         Proiect
   DECIZIA NR. …/… A CONSILIULUI DE ASOCIERE
   instituit prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte,
   din …
   privind dispozițiile referitoare la coordonarea sistemelor de securitate socială incluse în Acordul euro-mediteraneean
   CONSILIUL DE ASOCIERE,
   având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte (1), în special articolul 67,
   întrucât:

               (1)

               La articolele 65-68 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte („acordul”), se prevede coordonarea sistemelor de securitate socială din Tunisia și din statele membre. La articolul 65 sunt prevăzute principiile unei astfel de coordonări.

               (2)

               În conformitate cu articolul 67 din acord, Consiliul de asociere adoptă o decizie în scopul punerii în aplicare a principiilor prevăzute la articolul 65, înainte de sfârșitul primului an următor intrării în vigoare a acordului respectiv.

               (3)

               În conformitate cu obiectivul 29 a doua liniuță din planul de acțiune UE-Tunisia, adoptat la 4 iulie 2005 de Consiliul de asociere, în cadrul politicii europene de vecinătate, se solicită adoptarea de către Consiliul de asociere a unei decizii de punere în aplicare a articolului 65 din acord.

               (4)

               În ceea ce privește aplicarea principiului nediscriminării, prezenta decizie nu ar trebui să acorde niciun fel de alte drepturi suplimentare în temeiul anumitor fapte și evenimente desfășurate pe teritoriul celeilalte părți contractante, atunci când astfel de fapte și evenimente nu sunt luate în considerare în temeiul legislației primei părți contractante, cu excepția dreptului de a exporta anumite prestații.

               (5)

               În aplicarea prezentei decizii, dreptul lucrătorilor tunisieni la prestații familiale ar trebui să se supună condiției ca membrii familiilor acestora să fie rezidenți în mod legal împreună cu lucrătorii în cauză în statul membru în care lucrătorii sunt angajați. Prezenta decizie nu ar trebui să prevadă niciun drept la prestații familiale pentru membrii familiilor acestora rezidenți într-un alt stat, de exemplu Tunisia.

               (6)

               Regulamentul (CE) nr. 859/2003 al Consiliului (2) extinde deja dispozițiile Regulamentului (CEE) nr. 1408/71 și ale Regulamentului (CEE) nr. 574/72 la resortisanții din țări terțe care nu se află deja sub incidența dispozițiilor respective, exclusiv pentru motive de cetățenie. Regulamentul (CE) nr. 859/2003 prevede deja principiul cumulării perioadelor de asigurare realizate de lucrătorii tunisieni în diferite state membre, cu privire la dreptul la anumite prestații, prevăzute la articolul 65 alineatul (2) din acord.

               (7)

               Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației Tunisiei.

               (8)

               În vederea asigurării unei bune funcționări a coordonării sistemelor de securitate socială din statele membre și din Tunisia, este necesar să se prevadă dispoziții specifice privind cooperarea dintre statele membre și Tunisia, precum și dintre persoana în cauză și instituția din statul competent.

               (9)

               Pentru a proteja persoanele aflate sub incidența prezentei decizii și pentru a garanta faptul că acestea nu pierd drepturi ca rezultat al intrării în vigoare a deciziei, ar trebui să se adopte dispoziții tranzitorii,

         ADOPTĂ PREZENTA DECIZIE:
   PARTEA I

      DISPOZIȚII GENERALE

   Articolul 1
   Definiții
   (1)   În sensul prezentei decizii:

               (a)

               „acord” înseamnă Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte;

               (b)

               „regulament” înseamnă Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (3), astfel cum se aplică în statele membre ale Uniunii Europene;

               (c)

               „regulament de punere în aplicare” înseamnă Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (4);

               (d)

               „stat membru” înseamnă un stat membru al Uniunii Europene;

               (e)

               „lucrător” înseamnă:

                           (i)

                           în sensul legislației unui stat membru, o persoană care desfășoară o activitate salariată în sensul articolului 1 litera (a) din regulament;

                           (ii)

                           în sensul legislației Tunisiei, o persoană care desfășoară o activitate salariată în sensul legislației respective;

               (f)

               „membru de familie” înseamnă:

                           (i)

                           în sensul legislației unui stat membru, un membru de familie în sensul articolului 1 litera (i) din regulament;

                           (ii)

                           în sensul legislației Tunisiei, un membru de familie în sensul legislației respective;

               (g)

               „legislație” înseamnă:

                           (i)

                           în ceea ce privește statele membre, legislația în sensul articolului 1 litera (l) din regulament;

                           (ii)

                           în ceea ce privește Tunisia, legislația corespunzătoare relevantă astfel cum se aplică în Tunisia;

               (h)

               „prestații” înseamnă:

                           (i)

                           în ceea ce privește statele membre, prestațiile în sensul articolului 3 din regulament;

                           (ii)

                           în ceea ce privește Tunisia, prestațiile corespunzătoare aplicabile în Tunisia;

               (i)

               „prestații exportabile” înseamnă:

                           (i)

                           în ceea ce privește statele membre:

                                       —

                                       pensiile pentru bătrânețe;

                                       —

                                       pensiile de urmaș;

                                       —

                                       pensii în cazul unor accidente de muncă și boli profesionale;

                                       —

                                       pensiile de invaliditate legate de accidente de muncă și boli profesionale,

                                 în sensul regulamentului, cu excepția prestațiilor speciale necontributive în bani, enumerate în anexa X la regulament;

                           (ii)

                           în ceea ce privește Tunisia, prestațiile corespunzătoare prevăzute de legislația tunisiană, cu excepția prestațiilor speciale necontributive în bani, prevăzute în anexa I la prezenta decizie.

         (2)   Ceilalți termeni folosiți în prezenta decizie au sensul care le este atribuit:

               (a)

               în ceea ce privește statele membre, prin regulament și prin regulamentul de punere în aplicare;

               (b)

               în ceea ce privește Tunisia, prin legislația relevantă aplicabilă în Tunisia.

         Articolul 2
   Domeniul de aplicare personal
   Prezenta decizie se aplică:

               (a)

               lucrătorilor care sunt resortisanți tunisieni și care sunt sau au fost angajați în mod legal pe teritoriul unui stat membru și care se află ori s-au aflat sub incidența legislației unuia sau mai multor state membre, precum și urmașilor acestora;

               (b)

               membrilor familiilor lucrătorilor menționați la litera (a), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat într-un stat membru;

               (c)

               lucrătorilor care sunt resortisanți ai unui stat membru și care sunt sau au fost angajați în mod legal pe teritoriul Tunisiei și care se află ori s-au aflat sub incidența legislației Tunisiei, precum și urmașilor acestora; precum și

               (d)

               membrilor familiilor lucrătorilor menționați la litera (c), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat în Tunisia.

         Articolul 3
   Egalitatea de tratament
   (1)   Lucrătorii care sunt resortisanți tunisieni și care sunt angajați în mod legal într-un stat membru, precum și oricare membru al familiilor acestora care este rezident în mod legal împreună cu aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții statelor membre în care acești lucrători sunt angajați.
   (2)   Lucrătorii care sunt resortisanți ai unui stat membru și care sunt angajați în mod legal în Tunisia, precum și oricare membru al familiilor acestora care este rezident în mod legal împreună aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții tunisieni.
   PARTEA II

      RELAȚII ÎNTRE STATELE MEMBRE ȘI TUNISIA

   Articolul 4
   Eliminarea clauzelor de reședință
   (1)   Prestațiile exportabile în sensul articolului 1 alineatul (1) litera (i) la care au dreptul persoanele menționate la articolul 2 literele (a) și (c) nu fac obiectul niciunei reduceri, modificări, suspendări, retrageri sau confiscări pe baza faptului că beneficiarul își are reședința:

               (i)

               pe teritoriul Tunisiei, în ceea ce privește o prestație în temeiul legislației unui stat membru; sau

               (ii)

               pe teritoriul unui stat membru, în ceea ce privește o prestație în temeiul legislației Tunisiei.

         (2)   Membrii familiei unui lucrător menționați la articolul 2 litera (b) au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant al statului membru în cauză atunci când membrii de familie respectivi își au reședința pe teritoriul Tunisiei.
   (3)   Membrii familiei unui lucrător menționați la articolul 2 litera (d) au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant tunisian atunci când membrii de familie respectivi își au reședința pe teritoriul unui stat membru.
   PARTEA III

      DISPOZIȚII DIVERSE

   Articolul 5
   Cooperare
   (1)   Statele membre și Tunisia își transmit reciproc orice informații referitoare la modificările care survin în legislația acestora și care ar putea afecta punerea în aplicare a prezentei decizii.
   (2)   În sensul prezentei decizii, autoritățile și instituțiile din statele membre și din Tunisia își oferă reciproc bunele oficii și acționează ca și cum ar fi vorba despre punerea în aplicare a propriei legislații. Asistența administrativă acordată de autoritățile și instituțiile menționate este, în principiu, gratuită. Cu toate acestea, autoritățile competente din statele membre și din Tunisia pot conveni asupra rambursării anumitor cheltuieli.
   (3)   În sensul prezentei decizii, autoritățile și instituțiile din statele membre și din Tunisia pot comunica direct între ele, precum și cu persoanele în cauză sau cu mandatarii acestora.
   (4)   Instituțiilor și persoanelor aflate sub incidența prezentei decizii le revine obligația de a se informa reciproc și de a coopera în scopul de a asigura punerea în aplicare corectă a prezentei decizii.
   (5)   Persoanele respective trebuie să informeze, în cel mai scurt termen, instituțiile din statul membru competent sau din Tunisia, în cazul în care aceasta din urmă este statul competent, precum și pe cele ale statului membru de reședință sau ale Tunisiei, în cazul în care aceasta din urmă este statul de reședință, cu privire la orice modificare a situației lor personale sau familiale care afectează dreptul la prestații în temeiul prezentei decizii.
   (6)   Nerespectarea obligației de informare prevăzută la alineatul (5) poate atrage după sine aplicarea unor măsuri proporționale în conformitate cu dreptul intern. Cu toate acestea, măsurile respective trebuie să fie echivalente cu cele aplicabile în situații similare în temeiul dreptului intern și, în practică, să nu facă imposibilă sau deosebit de dificilă exercitarea drepturilor conferite solicitanților de prezenta decizie.
   (7)   Statele membre și Tunisia pot introduce dispoziții de drept intern prin care să se stabilească condițiile de verificare a dreptului la prestații pentru a ține seama de faptul că beneficiarii au locul de ședere sau de reședință în afara teritoriului statului unde se află instituția debitoare. Aceste dispoziții vor fi proporționale, nu vor face obiectul niciunei discriminări pe bază de naționalitate și vor respecta principiile prezentei decizii. Consiliul de asociere este informat cu privire la aceste dispoziții.
   Articolul 6
   Verificări administrative și examene medicale
   (1)   Prezentul articol se aplică persoanelor menționate la articolul 2 și care beneficiază de prestații exportabile menționate la articolul 1 alineatul (1) litera (i), precum și instituțiilor care sunt responsabile de punerea în aplicare a prezentei decizii.
   (2)   În cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința pe teritoriul unui stat membru, iar instituția debitoare se află în Tunisia, sau în cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința în Tunisia, iar instituția debitoare se află într-un stat membru, examenul medical se efectuează, la cererea acelei instituții, de către instituția din locul de ședere sau de reședință al beneficiarului, în conformitate cu procedurile prevăzute de legislația aplicată de instituția respectivă.
   Instituția debitoare informează instituția din locul de ședere sau de reședință cu privire la orice cerințe speciale, după caz, care trebuie respectate și cu privire la punctele care trebuie acoperite în cadrul controlului medical.
   Instituția din locul de ședere sau din locul de reședință transmite un raport instituției debitoare care a solicitat examenul medical.
   Instituția debitoare își rezervă dreptul de a dispune examinarea beneficiarului de către un medic ales de aceasta, fie pe teritoriul unde beneficiarul sau solicitantul de prestații își are locul de ședere sau de reședință, fie în țara unde se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.
   (3)   În cazul în care un beneficiar sau un solicitant de prestații sau un membru al familiei acestuia își are locul de ședere sau reședința pe teritoriul unui stat membru, iar instituția debitoare se află în Tunisia, sau în cazul în care un beneficiar sau un solicitant de prestații sau un membru al familiei acestuia își are locul de ședere sau reședința în Tunisia, iar instituția debitoare se află într-un stat membru, verificarea administrativă este efectuată, la cererea instituției debitoare, de către instituția din locul de ședere sau de reședință al beneficiarului.
   Instituția de la locul de ședere sau de la locul de reședință transmite un raport instituției debitoare care a solicitat verificarea administrativă.
   Instituția debitoare își rezervă dreptul de a dispune examinarea situației beneficiarului de către un profesionist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.
   (4)   Unul sau mai multe state membre și Tunisia pot să convină asupra altor dispoziții administrative, sub rezerva informării Consiliului de asociere cu privire la aceasta.
   (5)   Prin derogare de la principiul asistenței administrative reciproce gratuite prevăzut la articolul 5 alineatul (2) din prezenta decizie, suma efectivă a cheltuielilor privind verificările menționate la alineatele (2)-(3) din prezentul articol se rambursează instituției care a fost însărcinată cu acestea, de către instituția debitoare care a solicitat efectuarea lor.
   Articolul 7
   Aplicarea articolului 90 din acord
   Articolul 90 din acord se aplică în cazul în care oricare dintre părți consideră că cealaltă parte nu a respectat obligațiile menționate la articolele 5 și 6.
   Articolul 8
   Dispoziții speciale pentru aplicarea legislației Tunisiei
   Dacă este necesar, Consiliul de asociere poate stabili, în anexa II, dispoziții speciale pentru aplicarea legislației Tunisiei.
   Articolul 9
   Procedurile administrative întemeiate pe acordurile bilaterale existente
   Procedurile administrative prevăzute în acordurile bilaterale existente între un stat membru și Tunisia se pot aplica în continuare, cu condiția ca respectivele proceduri să nu afecteze în mod negativ drepturile sau obligațiile persoanelor în cauză, astfel cum se stabilește prin prezenta decizie.
   Articolul 10
   Acorduri de completare a procedurilor de punere în aplicare a prezentei decizii
   Unul sau mai multe state membre și Tunisia pot încheia acorduri desinate să completeze procedurile administrative de punere în aplicare a prezentei decizii, în special în privința prevenirii și combaterii fraudei și a erorilor.
   PARTEA IV

      DISPOZIȚII TRANZITORII ȘI FINALE

   Articolul 11
   Dispoziții tranzitorii
   (1)   În temeiul prezentei decizii, nu se dobândește niciun drept aferent perioadei anterioare datei intrării sale în vigoare.
   (2)   Sub rezerva alineatului (1), în conformitate cu prezenta decizie, un drept se dobândește chiar dacă acesta se referă la un eveniment care a survenit înaintea datei intrării în vigoare a acesteia.
   (3)   La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se restabilește de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.
   (4)   În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data intrării în vigoare a prezentei decizii, iar dispozițiile legislației oricărui stat membru sau a Tunisiei privind decăderea din drepturi sau prescrierea drepturilor nu pot fi opozabile persoanelor în cauză.
   (5)   În cazul în care cererea menționată la alineatul (3) este depusă după expirarea termenului de doi ani de la data intrării în vigoare a prezentei decizii, drepturile care nu au fost pierdute sau nu sunt prescrise produc efecte de la data la care a fost depusă cererea, sub rezerva oricăror dispoziții mai favorabile din legislația oricărui stat membru sau a Tunisiei.
   Articolul 12
   Anexele la prezenta decizie
   (1)   Anexele la prezenta decizie fac parte integrantă din aceasta.
   (2)   La solicitarea Tunisiei, anexele pot fi modificate printr-o decizie a Consiliului de asociere.
   Articolul 13
   Intrare în vigoare
   Prezenta decizie intră în vigoare în prima zi a lunii următoare datei publicării în Jurnalul Oficial al Uniunii Europene.

      Adoptată la …, …

            Pentru Consiliul de asociere

            Președintele

      (1)  JO L 97, 30.3.1998, p. 2.

      (2)  JO L 124, 20.5.2003, p. 1.

      (3)  JO L 166, 30.4.2004, p. 1.

      (4)  JO L 284, 30.10.2009, p. 1.
   ANEXA I

      LISTA PRESTAȚIILOR SPECIALE NECONTRIBUTIVE ÎN BANI DIN TUNISIA

   …
   ANEXA II

      DISPOZIȚII SPECIALE PENTRU APLICAREA LEGISLAȚIEI TUNISIEI

   …


title: 2010/312/: Decizia Consiliului din 3 iunie 2010 de numire a trei supleanți danezi în cadrul Comitetului Regiunilor

text:
               8.6.2010

               RO

               Jurnalul Oficial al Uniunii Europene

               L 140/27

         DECIZIA CONSILIULUI
   din 3 iunie 2010
   de numire a trei supleanți danezi în cadrul Comitetului Regiunilor
   (2010/312/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului danez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE și 2010/29/UE de numire a unor membri și a unor supleanți în cadrul Comitetului Regiunilor pentru perioada 26 ianuarie 2010-25 ianuarie 2015 (1).

               (2)

               Trei posturi de supleanți în cadrul Comitetului Regiunilor au devenit vacante ca urmare a încheierii mandatului domnului Bent HANSEN, al domnului Carl HOLST și al domnului Bent LARSEN,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor, în calitate de supleanți, pentru durata rămasă a mandatului, respectiv până la 25 ianuarie 2015:

               —

               domnul Lasse KRULL, Regionsrådsmedlem;

               —

               doamna Bente LAURIDSEN, Regionsrådsmedlem;

               —

               domnul Ole B. SØRENSEN, Regionsrådsmedlem.

         Articolul 2
   Prezenta decizie produce efecte de la data adoptării.

      Adoptată la Luxemburg, 3 iunie 2010.

            Pentru Consiliu

            Președintele

         A. PÉREZ RUBALCABA

      (1)  JO L 348, 29.12.2009, p. 22 și JO L 12, 19.1.2010, p. 11.